ماݣنوس كارلسن

سفين ماݣنوس اوين كارلسن، المعروف باسم ماݣنوس كارلسن، (نّرويجية: Sven Magnus Øen Carlsen) تزاد نهار 30 نونبر 1990 ف النورڤيج. هو واحد الاستاذ الكبير (ݣران ماستر) ف الشطرنج، وحقق لقب بطل العالم فهاد اللعبة خمس مرات. دابا راه بطل العالم ف الشطرنج السريع و بطل العالم ف شطرنج الخاطف. ف 2010 وصل لاول مرة لقمة التصنيف العالمي ديال الاتحاد الدولي ديال الشطرنج، وكيجي من بعد ݣاري كاسپاروڤ ف مدة البقو كاعلى لعّاب مصنف. التصنيف ديالو الكلاسيكي وصل لـ2882، وهو الاعلى فالتاريخ. افضل لعّاب د الشطرنج فالتاريخ. ماݣنوس كارلسن كيعتبر من بين افضل اللعّابا د الشطرنج ف التاريخ، كيشارك الاساطير بحال ݣاري كاسپاروڤ و بوبي فيشر. من بعد ما كان عندو 13 عام، تعادل مع كاسپاروڤ وغلب اناطولي كارپوڤ فبطولة 2004، وقبل ما يوصل لسن 30، وصل لاعلى مستوى فالعالم. ف 2009، دخل تاريخ اللعبة كاصغر لعّاب يوصل تصنيف 2800. ف 2011 واصل كارلسن تصدر العالم، وفاز بلقب بطل العالم فالشطرنج الكلاسيكي ف 2013 ودافع عليه ربعة د لمرات. حتى ف الشطرنج السريع و الشطرنج الخاطف فاز بالعديد من البطولات. وف 2020، سجل رقم قياسي فماتشات متواصلة من غير خسارة، ب 125 ماتش. الطفولة وبدايتو. رحلة الطفل العبقري في الشطرنج (1995-2004). ماݣنوس كارلسن من صغرو اظهر قدرات ذهنية هائلة. فحتى فسن جوج سنين، كان قادر يجمع 50 قطعة فسيفساء ويلعب بالليݣو ديال الكبار. وفي سن خمس سنين، كان عارف كل دول العالم، عواصمها، واعلامها. تعلم الشطرنج في نفس السن، وبدات مسيرتو بتفوق على ختو لكبيرة. مع الوقت، بدا كيقرا كتوبا ديال الشطرنج و كيحل الالغاز و كيعتمد على الذاكرة القوية ديالو. تدرب مع افضل لعّاب في النرويج، سيمين اݣديستاين، وطور مهاراتو بزّربة. فبعد عام، تصنيفو رتافع من 904 ل 1907. فشهر يوليوز 2000، فاز بلقب اصغر فئة عمرية في بطولة النرويج، وكان عمرو تسع سنين. وحقق نتائج واعرة فبطولة الشطرنج النرويجية ديال لفراقي. في 2002، فاز بالمركز السادس في بطولة الشطرنج الاوروپية تحت 12 سنة، وتعامد مع المركز اللول فبطولة العالم ديال الشباب تحت 12 سنة، ولكن خسر اللقب ضد ايان نيپومنياتشتشي. في 2003، فاز بثلاث نورمات باش يحقق لقب "استاذ دولي" وهو في سن 12 سنة. اصغر ݣراند ماسطر فالعالم (2004-2009). في 2004، ماݣنوس كارلسن بدا كايبان فالعالم ديال الشطرنج. فهاد العام، فاز فبطولة النخبة فويك ان زي وحقق تصنيف 2702. داكشي خلاه يحصل على اول نورم باش يولّي ݣراند ماسطر. من بعد شهر واحد، لعب مع كارپوڤ و كاسپاروڤ، و كان ماتشو مع كاسپاروڤ مثير بزاف و سالا بتعادل. فابريل 2004، و هوّ في عمر 13 عام، حصل على النورم الثالث و ولّى اصغر ݣراند ماسطر فالعالم. في 2005 و2006، فاز ب بزاف ديال البطولات الدولية، وحقق نتائج واعرة فبطولات اخرى، وكان كيحقق ارقام قياسية وكتزيد شهرتو فالعالم. اصغر لعّاب كيكسر حاجز 2800 (2009-2012). في 2009، ماݣنوس كارلسن حقق انجازات كبيرة فالشطرنج، حيث فاز ببطولة بيرل سبرينݣ وتفوق على ڤيصيلين طوپالوڤ. تصنيفو وصل 2801 و ولّى اصغر لعّاب كايحقق هاذ الرقم. فاز ايضًا ببطولة العالم ديال الشطرنج الخاطف في نفس العام، وكان عمرو ما زال 19 سنة. في 2010، فاز ببطولات كبيرة، وخا طراو انتكاسات فبطولة ݣراند سلام. في 2011، رجّع المركز اللول عالميًا و ظل متصدر الليستة د التصنيف، وفاز بعدة بطولات منها بطولة لندن. حتى فعام 2012 كان ممتاز، حيث فاز ببطولة لندن ديال الشطرنج الكلاسيكي للمرة الثالثة على التوالي. بطل العالم للشطرنج فـ 2013. ماݣنوس كارلسن بدا عام 2013 بفوز كبير فبطولة ويك ان زي، جاب 10/13 نقطة، وحقق نفس النتيجة اللي حققها كاسپاروڤ ف1999. من بعد فاز ببطولة سينكفيلد متقدمًا على ناكامورا. فسبتمبر، فاز بالمركز الاول في بطولة كاس سينكفيلد "Sinquefield Cup"، في مارس 2013، فاز كارلسن ببطولة المرشحين، وتاهل لمواجهة بطل العالم في الشطرنج اناند. بعد تعادل في لماتشات الربعة اللولين، بدا كارلسن كايبيّن قوّتو وحقق جوج انتصارات متّابعين، و تفوّق ف البطولة بـ 2-4. ستامر كارلسن في فرض هيبتو، ملي فاز في الماتش اللخر بنتيجة 6. 5-3. 5، باش يولّي بطل العالم ديال الشطرنج سيمانة قبل عيد ميلادو نمرة 23، و سجّل فوز تاريخي بعدما سالا عهد اناند لي دام من 2007. بطل العالم في كل نواع الشطرنج (2014-2019). من 2014 ل 2019، واصل ماݣنوس كارلسن تحقيق الانجازات. بدا عام 2014 بفوز كبير في بطولة زيوريخ وحصل على تصنيف قياسي وصل ل 2882. وفي نفس العام، فاز ببطولة العالم في الشطرنج السريع والخاطف، باش يولّي اول لعّاب في التاريخ كيحتافظ بالالقاب الثلاثة (الكلاسيك، السريع، والخاطف). في 2015، فاز ببطولة تاتا ستيل وسجل نتائج ناضية في بطولات اخرى، بينما في 2016، دافع عن لقبو في بطولة العالم ضد كرياكين بعد جولات مثيرة. وخا تعكّل شوية في 2017، عاد بقوة باش يفوز بالالقاب في الشطرنج السريع والخاطف. وفي 2018، فاز مرة اخرى ببطولة العالم في ماتشات فاصلة ضد كاروانا. واصل النجاح في 2019 بفوزو ببزاف ديال البطولات، باش يبقى في صدارة تصنيف اللعّابا ويحقق انجازات جديدة، و يتّوج ببطولة العالم في جميع لمواقيت. خسر لقب بطل العالم (2023-2020). ف 2023، سالات هيمنة ماݣنوس كارلسن على لقب بطل العالم بعد ما ربح دينݣ ليرين بالبطولة ضد نيپونياتشتشي. ولكن كارلسن ما زال كيحقق انجازات كبيرة فمجال الشطرنج، بحال فاش فاز باول بطولة من بعد فقدانو للقب وهي بطولة سوبربيت للشطرنج السريع والخاطف اللي تدارت فپولونيا ضمن جولة الشطرنج الكبرى. و وخا تصنيفو ما بقاش كاعلى لعّاب فالعالم، فراه ما زال قادر على تحقيق المزيد من الالقاب فالشطرنج السريع و الخاطف، زيادة على مشاركتو في بطولات اخرى بحال شطرنج فيشر العشوائي، وبطولات النخبة بحال ويك ان زي و النرويج. في 2020، كارلسن علن على تنظيم مجموعة من البطولات عبر الانترنت سميتها "ماݣنوس كارلسن تور"، اللي شاركو فيها لعّابا عالميين وكانت الجائزة ديالها مليون دولار. فاز كارلسن بثلاثة من اصل اربع بطولات فالسلسلة، وفي النهائي ربح ناكامورا، شي لي تبت بلي راه واحد من اقوى اللعّابا. سنة 2021 كانت عامرة بالانجازات. كارلسن فاز بكاس العالم وجولة شطرنج الابطال، و حقق فوز مهم على نيپومنياتشتشي في بطولة العالم بنتيجة 3. 5-7. 5. ف 2022 قرر كارلسن ما يدافعش على لقب بطل العالم، ولايني فاز ببطولات كبيرة، بحال بطولة النرويج وجولة شطرنج الابطال، و حتى بطولة العالم ديال الشطرنج السريع والخاطف للمرة الرابعة والسادسة على التوالي. في 2023، فاز كارلسن في عدة بطولات بحال جولة الشطرنج الكبرى في كرواتيا وكاس يوليوس باير، وايضا فاز بكاس العالم من بعد خمس محاولات سابقة، هادشي خلا ليه فرصة المشاركة في بطولة المرشحين 2024 وخا من المحتمل يتنازل عليها. وفي شتنبر 2023، فاز مرة اخرى ببطولة الشطرنج السريع اللي كاينظمها موقع تشيس. كوم، و سالا سلسلة انتصارات ناكامورا الي دامت خمس سنين. ربح مسابقة ابطال الشطرنج لعام 2024. ربح اللقب الخامس ديالو ف مسابقة ابطال الشطرنج لعام 2024. هاد البطولة جمعات اقوى لاعبي الشطرنج ف العالم، وتم تنظيمها ف النورڤيج. كارلسن تغلّب على الروسي ايان نيبومنياشي ف المباراة النهائية بنتيجة 4-1، وحقق لقب جديد فالمسيرة ديالو. فهاد البطولة، لعب كارلسن 27 مباراة، ربح الاغلبية ديالها وخسر جوج مباريات فقط. هاد الاداء بين المهارات ديالو فالهجوم، الدفاع، واستغلال الاخطاء ديال الخصوم. المباراة النهائية كانت فبلادو قدّام جمهور محلي. الجدل. ف 2022، تاهم كارلسن اللعّاب لميريكاني هانس نيمان بالغش فماتش بيناتهم، وهادشي خلق جدل كبير فالمجتمع الشطرنجي. كارلسن قال بلي نيمان غش كثر من اللي عتارف بيه، لكن نيمان نفى هاد الاتهامات بقوة.